নিজ দেশে ১৯৫৪-৫৫ মৌসুমে ভারতের বিপক্ষে প্রথম আনুষ্ঠানিক টেস্ট সিরিজে অংশ নেন। উভয় দলের মধ্যে সর্বাধিক সফলতার স্বাক্ষর রাখেন। চার টেস্ট নিয়ে গড়া সিরিজে ১৫.৮৬ গড়ে ২২ উইকেট দখল করেন। প্রথম ইনিংসেই অধিক সফল ছিলেন। ঢাকায় ২৬.৫ ওভারে ৪/৪২, বাহাওয়ালপুরের ৫/৭৪, পেশাওয়ারে ৪/৭৯ ও করাচীতে ৫/৭২ পান।

১৯৫৫-৫৬ মৌসুমে নিউজিল্যান্ডের বিপক্ষে ১৬.০০ গড়ে ১৩ উইকেট দখল করেন। ঢাকায় অনুষ্ঠিত সিরিজের তৃতীয় টেস্টে ম্যাটিং উইকেটে বলকে সুইং করাচ্ছিলেন ও বেশ নিচুতে রাখেন। ১৬.২ ওভারে ৬/২১ ও দ্বিতীয় ইনিংসে ৩০ ওভারে ২/২০ পান। তন্মধ্যে, ১৯ ওভার মেইডেন ছিল। ১৯৫৬-৫৭ মৌসুমে নিজ দেশে সর্বশেষ টেস্ট খেলায় অংশ নেন। করাচীতে অস্ট্রেলিয়ার বিপক্ষে প্রথম ইনিংসে ফজলের সাথে বোলিং অপরিবর্তিত অবস্থায় থেকে ৭/১১২ পান। এরফলে, পাকিস্তান দল খুব সহজেই জয় পায়। তবে, ১৯৫৭-৫৮ মৌসুমে ওয়েস্ট ইন্ডিজের বিপক্ষে সর্বশেষ সিরিজে মোটেই ভালো খেলেননি। দুই টেস্টে ৫৪ ওভার বোলিং করে ২৫৯ রান দিয়েও কোন উইকেটের সন্ধান পাননি।

পাকিস্তান ক্রিকেটকে সংগঠিত করতে প্রয়াস চালান। ১৯৫৮-৫৯ মৌসুমে ক্যারিবীয় অঞ্চলে যান। সেখানে তিনি মাত্র দুই টেস্টে অংশ নিতে পেরেছিলেন।

১৯৫৪ সালে প্রথমবারের মতো ইংল্যান্ড গমনে ল্যাঙ্কাশায়ার লীগে যুক্ত থাকার ফলে বেশ কয়েকটি গুরুত্বপূর্ণ খেলায় অংশ নিতে পারেননি। তাসত্ত্বেও, লর্ডসে সিরিজের প্রথম টেস্টে ফজল মাহমুদের সাথে বোলিং অপরিবর্তিত অবস্থায় খেলে ৫/৬১ পান।

প্রথম-শ্রেণীর ক্রিকেট
অনানুষ্ঠানিক টেস্টে অংশগ্রহণ
অবসর
ভারতের মুখোমুখি